La
comission dal Senât francês che e à vût la incarghe di viodi de
leç di riforme teritoriâl e à decidût di proponi des modifichis
al test za fat bon des dôs cjamaris in prime leture e che al è cumò
in spiete di jessi fat bon in seconde leture. L’organisim
parlamentâr al propon di ridusi il numar des regjons a 15 e no plui
a 13. Ta cheste maniere si mantignarès la autonomie de Alsazie, là
che e vîf la plui part de minorance di lenghe todescje, che sul
imprin so voleve fondi cu lis regjons de Lorene e de Champagne –
Ardenne. Chê altre modifiche e ponte a evitâ la fusion tra lis dôs
regjons ocitanis dai Pireneus di Mieç e de Lenghedoc – Roussillon
che, par altri, e cjape dentri ancje la Catalogne setentrionâl sot
aministrazion francese. L’acuardi cjatât in comission nol garantìs
però in automatic che chestis propuestis di modifiche a passin ancje
intant dal vôt dal Senât in assemblee plenarie.
Font:
Agence
Bretagne Presse,
22/10/14
epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn fra_Latn fra_Latn unk